**Ռեջինալդ Մուրիս Բոլ** (հայտնի է որպես Ռեգ Փրեսլի, հունիսի 12, 1941(1941-06-12), Andover, Հեմփշիր, Հեմփշիր, Միացյալ Թագավորություն - փետրվարի 4, 2013(2013-02-04), Andover, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), անգլիացի երգիչ-երգահան։ Առավել հայտնի է որպես The Troggs խմբի վոկալիստ, որը հայտնի դարձավ Wild Thing և With a Girl Like You երգերով (գլխավորել են Մեծ Բրիտանիայի ու Միացյալ Նահանգների հիթ-շքերթները)։ Նա գրել է *Love Is All Around* երգը, որն օգտագործվել է «Չորս հարսանիք և մեկ թաղում» և «Իրական սեր» ֆիլմերում։

Կարիերա
-------

Փրեսլին, որն իր բեմական անունն ստացել է 1965 թվականին New Musical Express-ի լրագրող և հրապարակախոս Քեյթ Ալթհամի կողմից, ծնվել է Անդովերում, (Հեմփշիր)։ Դպրոցն ավարտելուց հետո շինարարության բնագավառում աշխատել է որպես որմնադիր մինչև 1966 թվականը, երբ "Wild Thing" երգն ընդգրկվել է Մեծ Բրիտանիայի սինգլների հիթ-շքերթի լավագույն տասնյակում։ Երգը Մեծ Բրիտանիայի լավագույն տասնյակում հասել է 2-րդ հորիզոնական, իսկ Ամերիկայի Միացյալ Նահագներում՝ 1-ին հորիզոնականին՝ վաճառվելով հինգ միլիոն օրինակով։

Փրեսլին գրել է With a Girl Like You, I Can't Control Myself և Love Is All Around հիթերը։ Վերջինիս քավերը 1994 թվականին շոտլանդական Wet Wet Wet խմբի կատարմամբ 15 շաբաթ մնացել է Մեծ Բրիտանիային սինգլների հիթ-շքերթի թոփ տասնյակում։ Այդ սինգլից ստացված ռոյալթիները Փրեսլին օգտագործել է ֆինանսավորելու իր հետազոտությունները անօդաչու թռչող սարքերի, անհետացած քաղաքակրթությունների, ալքիմիայի և դաշտերում հայտնվող շրջանների ոլորտում և այդ մասին գրել իր *Wild Things They Don't Tell Us* գրքում, որ հրատարակվել է 2002 թվականի հոկտեմբերին։

Առողջական խնդիրներ և մահ
------------------------

2011 թվականի դեկտեմբերին Փրեսլին տեղափոխվել է Վինչեստերի հիվանդանոց կաթվածի կասկածանքով։ Նա նաև տառապում էր թոքաբորբով և սրտակրանքի բորբոքումով։ Հոսպիտալացումից մեկ տարի առաջ նա ստացել էր տարածուն կաթված։ Նրա կինն ասում է, որ նա իրեն առաջին անգամ վատ է զգացել Գերմանիայում 2011 թվականի դեկտեմբերի 3-ին, ինչից հետո նրա վիճալն աստիճանաբար վատանում էր։ «Բժիշկները կասկածում են, որ նրա մոտ հերթական կաթվածն է։ Նա շատ վատ է, և ես չգիտեմ, թե երբ դուրս կգրվի հիվանդանոցից»,- ասել է նա։ Մեկ ամիս անց Փրեսլիի մոտ բացահայտվել է թոքերի քաղցկեղ, ինչի պատճառով նա որոշել է հեռանալ երգարվեստից։ Ուղիղ մեկ տարի հետ՝ 2013 թվականի փետրվարի 4-ին, Փրեսլին մահացել է քաղցկեղից: Նա դիակիզվել է Բեյզինգսթոքի դիակիզարանում։

Նրա հիշատակին Անդովեր փողոցում բացվել է կապույտ հուշատախտակ այն վայրում, որտեղ փորձեր էր անում The Troggs խումբը։

Ազդեցություն և ժառանգություն
----------------------------

Փրեսլիի երաժշտական ժառանգությունը ազդել է Իգգի Փոփի վրա և բարձր է գնահատվել Բոբ Դիլանի կողմից։ Երաժշտական քննադատ Լեսթեր ԲենգսըThe Troggs-ը համարել է «փանկի կնքահայր» և Փրեսլիին համեմատել Մարսել Պրուստի հետ։ Սթիվ Էրիքսոնի *These Dreams of You* (հայ.՝ «Այս երազները քո մասին են», 2012) գրքի հերոսներից մեկը Փրեսլին է։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2 3 4  *Deutsche Nationalbibliothek* Record #134762932 // Gemeinsame Normdatei (գերմ.) — 2012—2016.
4. ↑  "Obituary: The Troggs' Reg Presley". 2013 թ․ փետրվարի 5. Retrieved 2018 թ․ մայիսի 8 – via www.bbc.co.uk.
5. 1 2 3 4  "Reg Presley". *www.telegraph.co.uk*. 2013 թ․ փետրվարի 5. Retrieved 2013 թ․ փետրվարի 5.
6. ↑  Gary James. "Interview with Reg Presley". www.classicbands.com. Retrieved 2018 թ․ մայիսի 25.
7. ↑  Bronson, Fred (2018 թ․ մայիսի 8). "The Billboard Book of Number One Hits". Billboard Books. Retrieved 2018 թ․ մայիսի 8 – via Google Books.
8. ↑  "Reg Presley's 'Wild Things They Don't Tell Us'". BBC Wiltshire. Retrieved 2010 թ․ մարտի 20.
9. ↑  "Oldies Music News". 2011 թ․ դեկտեմբերի 14. Արխիվացված է the original 2018 թ․ հոկտեմբերի 21-ին. Retrieved 2012 թ․ հունվարի 4. `{{cite web}}`: Unknown parameter `|dead-url=` ignored (`|url-status=` suggested) (help)
10. ↑  "Reg Presley of the Troggs Announces He Has Cancer, Retires from Music". 2012 թ․ հունվարի 24. Retrieved 2012 թ․ հունվարի 24.
11. ↑  "The Troggs | The Troggs Leader Reg Presley Loses Cancer Battle". Contactmusic.com. Retrieved 2013 թ․ փետրվարի 5.
12. ↑  "Reg Presley of the Troggs dies aged 71". BBC News. 2013 թ․ փետրվարի 4. Retrieved 2013 թ․ փետրվարի 4.
13. ↑  Birkett, Frances (2016 թ․ օգոստոսի 8). "Andover icon, Reg Presley, honoured with memorial plaque". *andoveradvertiser.co.uk*. Retrieved 2018 թ․ օգոստոսի 9.
14. ↑  *These Dreams of You*, Steve Erickson, p. 160

Արտաքին հղումներ
----------------

* Profile at AllMusic.com

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · Discogs · Filmportal · Internet Movie Database · ԿինոՊոիսկ · MusicBrainz · Find A Grave · WikiTree |
|  |
| Բառարաններ և հանրագիտարաններ | Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| BNE: XX1076931 · BNF: 138085128 · GND: 134762932 · GTAA: 143503 · ISNI: 0000000072458660 · LCCN: nb2002056604 · VIAF: 79767145 · WorldCat VIAF: 79767145 |

 |

 |